**projektas**

**reg. Nr. T-118**

**2.15.darbotvarkės klausimas**

**Pasvalio rajono savivaldybės taryba**

**Sprendimas**

**Dėl Trumpalaikės paskolos ėmimo iš lietuvos respublikos valstybės biudžeto**

2020 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos biudžeto sandaros įstatymo 10 straipsnio 2 dalimi, Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“ (Lietuvos Respublikos Vyriausybės 2012 m. kovo 21 d. nutarimo Nr. 304 redakcija) (su visais aktualiais pakeitimais), Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo, patvirtinto Pasvalio rajono savivaldybės tarybos 2009 m. liepos 15 d. sprendimu Nr. T1-166 „Dėl Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo patvirtinimo“ (Pasvalio rajono savivaldybės tarybos 2017 m. kovo 31 d. sprendimo Nr. T1-78 redakcija), 7.1 punktu ir atsižvelgdama į Pasvalio rajono savivaldybės kontrolės ir vidaus audito tarnybos 2020 m. birželio 11 d. išvadą Nr. AI-2 „Dėl Pasvalio rajono savivaldybės galimybės imti trumpalaikę paskolą“, Pasvalio rajono savivaldybės taryba nusprendžia:

1. Imti 1000000 (vieno milijono) Eur trumpalaikę paskolą iš Lietuvos Respublikos valstybės biudžeto apyvartos lėšų trūkumui padengti, iš jų:

1.1.darbo užmokesčiui – 750000 Eur;

1.2. socialinio draudimo įmokoms – 10000 Eur;

1.3. piniginei socialinei paramai – 240000 Eur.

3. Įgalioti Pasvalio rajono savivaldybės administracijos direktorių pasirašyti su Lietuvos Respublikos finansų ministerija trumpalaikės paskolos sutartį.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą parengė

Finansų skyriaus vedėja

Dalė Petrėnienė

2020-06-02 tel. (8 451) 54104

Pasvalio rajono savivaldybės tarybai

**AIŠKINAMASIS RAŠTAS**

**Dėl trumpalaikės paskolos ėmimo iš lietuvos respublikos valsybės biudžeto**

**2020-06-02**

Pasvalys

**1. Problemos esmė.** Vadovaujantis Vyriausybės balandžio 8 d. priimto protokolinio sprendimo 2 punktu, savivaldybėms Vyriausybės 2004 m. kovo 26 d. nutarimo Nr. 345 ,,Dėl Savivaldybių skolinimosi taisyklių patvirtinimo“ nustatyta tvarka yra suteikiamos trumpalaikės paskolos siekiant padėti suvaldyti **dėl planuotų pajamų nesurinkimo** atsiradusį apyvartinių lėšų trūkumą. Savivaldybės galės grąžinti šias trumpalaikes paskolas iš 2021 metų valstybės biudžeto ir savivaldybių biudžetų finansinių rodiklių patvirtinimo įstatyme numatytų lėšų, kurių dydžiai bus nustatomi pagal **faktinius savivaldybių 2020 m. negautų pajamų (išskyrus savarankiškai administruojamas pajamas ir vietines rinkliavas) dydžius** LietuvosRespublikos savivaldybių biudžetų pajamų nustatymo metodikos įstatymo 13 straipsnyje nustatyta tvarka. Tai reiškia, kad kiekvienai savivaldybei vertinant apyvartinių lėšų trūkumą einamuoju laikotarpiu ir trumpalaikės paskolos poreikį, būtina įvertinti faktiškai einamuoju laikotarpiu savivaldybės nesurenkamas planuotas biudžeto pajamas ir atlikus šį vertinimą, kreiptis dėl trumpalaikės paskolos. Jeigu savivaldybė kreipiasi dėl didesnės nei faktiškai negautų pajamų dydį atitinkančios trumpalaikės paskolos, savivaldybė privalo įvertinti ir prisiimti visas rizikas dėl finansinių srautų valdymo ir trumpalaikių paskolų grąžinimo galimybių.

Į Savivaldybės biudžetą 2020 metų birželio 1 d. duomenimis negauta 485,2 tūkst. Eur planuotų pajamų iš Gyventojų pajamų mokesčio (toliau GPM) . Lietuvos Respublikos finansų ministerijos paskelbtais duomenimis planuojama, kad Pasvalio rajono savivaldybė iki metų pabaigos negaus 2090,0 tūkst. Eur planuotų pajamų iš GPM. Susidarius tokiai finansinei situacijai negalime įvykdyti prisiimtų įsipareigojimų išmokant darbo užmokestį Savivaldybės biudžetinių įstaigų darbuotojams, išmokėti socialinės paramos išmokų rajono gyventojams**.**

**2. Kokios siūlomos naujos teisinio reguliavimo nuostatos ir kokių rezultatų laukiama**

Laiku bus išmokamas darbo užmokestis darbuotojams, suteikta piniginė socialinė parama nepasiturintiems asmenims.

**3. Skaičiavimai, išlaidų sąmatos, finansavimo šaltiniai**

2020 metais palūkanų mokėjimui papildomai reikėtų apie 105 Eur (planuojama palūkanų norma 0,022 proc.)

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

*Priėmus sprendimo projektą, neigiamų pasekmių nenumatoma.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** – nereikia.

**6. Sprendimo projekto iniciatoriai –** Finansų skyrius

**7. Sprendimo projekto rengimo metu gauti specialistų vertinimai ir išvados** – negauta**.**

Finansų skyriaus vedėja Dalė Petrėnienė